Document ID: 32008R0066

РЕГЛАМЕНТ (ЕО) № 66/2008 НА КОМИСИЯТА
от 25 януари 2008 година
за откриване на годишна тарифна квота за 2008 г. и за следващите години, приложима за вноса в Европейската общност на някои стоки с произход от Норвегия, получени от преработката на селскостопански продукти, включени в Регламент (ЕО) № 3448/93 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на селскостопански продукти (1), и по-специално член 7, параграф 2 от него,
като взе предвид Решение 96/753/ЕО на Съвета от 6 декември 1996 г. за сключване на Споразумение под формата на размяна на писма между Европейската общност, от една страна, и Кралство Норвегия, от друга страна, относно Протокол 2 към Споразумението между Европейската икономическа общност и Кралство Норвегия (2), и по-специално член 2 от него,
като има предвид, че:
(1)
Споразумението под формата на размяна на писма между Европейската общност, от една страна, и Кралство Норвегия, от друга страна, относно Протокол 2 към Споразумението между Европейската икономическа общност и Кралство Норвегия, прието с Решение 96/753/ЕО, установява годишна тарифна квота за внос с произход от Норвегия на шоколад и други хранителни продукти, съдържащи какао. Необходимо е да се открие тази квота за 2008 г. и за следващите години.
(2)
Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността (3), определя правилата за управлението на тарифни квоти. Целесъобразно е да бъде предвидено тарифната квота, която се открива с настоящия регламент, да бъде управлявана съобразно тези правила.
(3)
Мерките, предвидени в настоящия регламент, са в съответствие със становището на Управителния комитет за хоризонталните въпроси относно търговията с преработени селскостопански продукти, които не са включени в списъка в приложение I към Договора.
ПРИЕ НАСТОЯЩИЯ РЕГЛАМЕНТ:
Член 1
От 1 януари до 31 декември 2008 г. и през следващите години стоките с произход от Норвегия, внесени в Общността, които са изброени в приложението, подлежат на облагане с митата, установени в настоящото приложение в рамките на годишната квота, посочена в него.
Член 2
Тарифната квота, посочена в член 1, се управлява от Комисията в съответствие с членове 308а, 308б и 308в от Регламент (ЕИО) № 2454/93.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 януари 2008 година.

Labels: 3
17
18